Source: https://bihorstiri.ro/poloistii-de-la-csm-digi-au-pierdut-din-nou-finala-cupei-romaniei/
Timestamp: 2019-07-20 20:28:30+00:00

Document:
BihorStiri.ro Poloiştii de la CSM Digi au pierdut din nou finala Cupei României - BihorStiri.ro
ian. 19, 2019 Pop Florin Actualitate, Polo, Sport 0 383 vizualizari
CSM Digi Oradea a pierdut în finala şi-n ediţia din acest an a Cupei României la polo. Astfel, formația antrenată de către Dorin Costrăș și Ciprian Cîmpianu a fost învinsă de Steaua București în ultimul act al competiției găzduite de formația din capitală. Scorul final a fost de 6-12.
După un prim act echilibrat, cedat la limită de bihoreni, scor 2-3, echipa din București s-a desprins cu un 3-0 în repriza a 2-a. Diferența a crescut în sfertul al 3-lea, când Steaua a marcat de trei ori, iar CSM Digi a replicat cu un gol. Ultima secvență a consemnat egalitatea, ambele formații marcând de câte trei ori.
Marcatorii formației orădene au fost Yusuke Inaba, Grummy Guimaraes – două goluri fiecare, Ramiro Georgescu, Bogdan Remeș – câte un gol fiecare. În replică, Yerko Marinic a marcat de trei ori pentru Steaua.
Reamintim că în drum spre ultimul act, CSM Digi Oradea a trecut de Politehnica Cluj-Napoca, scor 23-1, respectiv Corona Sportul Studențesc, scor 11-7.
CSM Digi Oradea pierde în finala Cupei României la polo pentru a treia oară consecutiv. Toate cele trei finale au fost disputate în compania Stelei București, în bazinul acestei formații. Ultimul triumf al echipei în această competiție datează din 2016, când CSM-ul a depășit pe Steaua cu 5-3, în finala desfășurată la Brașov.
csm digi, cupa romaniei, finală, polo, Steaua
Victorie importantă la Craiova pentru baschetbaliştii de la CSM CSU Oradea Bianca Benea a cucerit un nou titlu de campioană naţională la spadă junioare

References: CSM 

CSM 
 CSM 
 CSM 

CSM 

csm 
 CSM